Sveitarstjórnarvettvangurinn fundaði í tuttugasta sinn í Brussel 12. - 13. desember 2019 . Á fundinum var m.a. fjallað um stöðu lýðræðis í Evrópu , aðgerðir ESB í tengslum við hatursorðræðu gagnvart kjörnum fulltrúum og þjónustutilskipun ESB Sveitarstjórnarvettvangurinn fundaði í tuttugasta sinn í Brussel 12. - 13. desember 2019 . Hann tók til starfa árið 2010 til að gæta hagsmuna sveitarstjórnarstigsins í EES EFTA samstarfinu . Í honum eiga sæti sex kjörnir fulltrúar á sveitarstjórnarstigi frá Íslandi og Noregi og tveir áheyrnarfulltrúar frá Sviss . Samband íslenskra sveitarfélaga , Reykjavíkurborg og landshlutasamtök sveitarfélaga tilnefna fulltrúa af hálfu Íslands . Meðal umfjöllunarefnis vettvangsins að þessu sinni voru staða lýðræðis í Evrópu og aðgerðir ESB í tengslum við hatursorðræðu gagnvart kjörnum fulltrúum . Þá var fjallað um álitaefni í tengslum við þjónustutilskipun ESB og hugsanleg áhrif hennar á ákvörðunarvald sveitarstjórna , m.a. þegar kemur að skipulagsmálum . Loks var rætt um nýskipaða Framkvæmdastjórn ESB og hvert Evrópa muni stefna á næstu árum . Staða lýðræðis í Evrópu og aðgerðir ESB í tengslum við hatursorðræðu gagnvart kjörnum fulltrúum Á fundinum var samþykkt ályktun í tengslum við stöðu lýðræðis í Evrópu og hatursorðræðu gagnvart kjörnum fulltrúm . Í ályktuninni er lögð áhersla á að EES EFTA ríkin og ESB vinni saman að því að tryggja framgang lýðræðis í álfunni og að gripið verði til markvissra aðgerða til þess að vinna gegn hatursorðræðu . Í ályktuninni er bent á að hatursorðræða gagnvart kjörnum fulltrúm hafi neikvæð áhrif á lýðræðið og vilja fólks til þess að taka þátt í stjórnmálastarfi . Þá er einnig bent á ábyrgð kjörinna fulltrúa í þessum efnum . Í ályktuninni er lagt til að komið sé upp kerfi sem verndi kjörna fulltrúa gegn hatursorðræðu og eru EES EFTA ríkin og ESB hvött til að aðstoða sveitarstjórnarstigið í þeirri vinnu . Þjónustutilskipun ESB og hugsanleg áhrif hennar á ákvörðunarvald sveitarstjórna Á fundinum var samþykkt ályktun um málið þar sem ESB er hvatt til þess að samþykkja ekki kvaðir á grundvelli þjónustutilskipunar ESB sem eru íþyngjandi fyrir sveitarstjórnir á EES svæðinu , eða sem hugsanlega hafa áhrif á ákvörðunarvald sveitarstjórna . Sem dæmi má nefna rétt sveitarfélaga til þess að ákvarða hvaða þjónusta sé til boða í miðbæjarkjörnum og hvaða þjónusta sé til boða í atvinnukjörnum . Í ályktuninni er áréttað að þó svo þjónustutilskipun ESB sé ætlað að tryggja frjálsa þjónustu þá megi það ekki ganga á ákvörðunarrétt sveitarstjórna . Þá er bent á að nú þegar séu til staðar kerfi sem taka á þessum málum , t.d. samkeppnisstofnanir og dómstólar innan EES EFTA landanna , auk Eftirlitsstofnunar EFTA . Það sé því ekki þörf á viðbótaraðgerðum af hálfu ESB hvað þetta varðar . Fulltrúar Íslands í Sveitarstjórnarvettvangi EES-EFTA Eggert Kjartansson , formaður Samtaka sveitarfélaga á Vesturlandi ; Rakel Óskarsdóttir , stjórnarmaður í Sambandi íslenskra sveitarfélaga , tilnefnd af sambandinu ; Rósa Guðbjartsdóttir , formaður Samtaka sveitarfélaga á höfuðborgarsvæðinu ; Hafdís Gunnarsdóttir , formaður Fjórðungssambands Vestfirðinga ; Þorleifur Karl Eggertsson , formaður Samtaka sveitarfélaga á Norðurlandi vestra ; Þórdís Lóa Þórhallsdóttir , stjórnarmaður í Sambandi íslenskra sveitarfélaga , tilnefnd af Reykjavíkurborg .